en en cy es cy cy cy de cy en en en de cy en es en cy ca en en cy cy en cy cy cy cy cy nl en nb en de cy cy en en es en en ca en en cy cy en cy cy cy nl en nb en de cy cy en en en en en ca en en de cy en cy cy cy cy cy nl en nb en de cy cy en cy en en fa ca en en cy cy en cy cy cy nl en nb en de cy cy cy en es en cy ca nb en cy cy en cy cy cy nl en nb en de cy cy en cy sv en en ca nb en cy cy en cy cy en cy cy cy nl en nb en de cy cy ca cy sv en ca ca nb en cy cy en de cy nl en nb en de cy cy ast en en en ast ca nb en cy cy en de cy nl en nb en de cy cy cy en sv en cy de cy nl en nb en de cy cy cy cy cy cy en cy cy en cy pt es cy cy cy en cy en et cy cy cy it en eo es en fy cy en cy cy cy fr cy cy en en en it en en cy cy cy en en an en en es nl es es en en en en en en en en en en en
Cerdded a chrwydro yn ne Cymru
Walking in the South Wales Valleys
Cofnodwyd ar 17 Hydref 2018 by Silwria
This post describes a 16 mile linear walk in south Wales from Ebbw Vale to Abegravenny, via Blaenavon. Click here for a GoogleTranslate version of this post.
Lluniaeth: Glyn Ebwy, Blaenafon, Y Fenni
Man cychwyn a gorffen:  Gorsafoedd tren Glyn Ebwy a’r Fenni. Trên  bob awr rhwng Caerdydd a Glyn Ebwy (Llun i Sadwrn), gydag un neu ddau yr awr o’r Fenni.
Map a manylion ar Viewranger
Am bron i hanner canrif, rhanwyd Ewrop gan y ‘llen haearn’. Ond mae’r ”mynydd haearn’, neu’r Blorens, wedi rhannu de Cymru am lawer iawn yn hirach. I’r gorllewin o’r mynydd hwn ceir cymoedd cul a rhostiroedd llwm; y Klondyke Cymreig wedi ei siapio gan lo a haearn; tai teras a chapeli Fictorianiaidd; gwleidyddiaeth radical crud y chwyldro diwydianol a’r gwasanaeth iechyd. I’r dwyrain ar y llaw arall mae gwastadeddau ffrwythlon; cestyll Normanaidd; pentrefi bach gwledig gyda’u eglwysi canoloesol; perllannau, a hyd yn oed ambell i winllan; tai crand efo gerddi mawr; Torïaid.
Er ei fod bellach o fewn ffiniau Parc Cenedlaethol Bannau Brycheiniog, perthyn y Blorens yn ddaearegol i’r maes glo: y talp olaf o dywodfaen yn gwahanu cymoedd Gwent a dyffrynoedd llydan Wysg a Gwy i’r dwyrain. Ond bu cysylltiad agos erioed rhwng trigolion blaenau cymoedd Gwent a’u tref farchnad hanesyddol yn y Fenni, a chyn dyfod y rheilffyrdd, roedd y Blorens yn rhwystr yr oedd rhaid ei groesi er mwyn cael cynyrch gweithfeydd haearn Blaenafon at y môr a’r byd.
Wedi ei lleoli ble mae’r Wysg yn gadael y mynyddoedd, mae’r Fenni yn safle strategol o bwys ers canrifoedd. Cododd y Rhufeiniaid a’r Normaniaid gaerau yn y Fenni i amddiffyn eu llwybrau tua’r gorllewin ac i gadw llygad ar Gymry anystywallt y bryniau. Mae’n le priodol iawn felly ar gyfer pen draw dwyreiniol y teithiau llinellol hyn drwy’r cymoedd.
Darllen y cofnod yn llawn…
Cyhoeddwyd yn Bannau Brycheiniog, Cerdded, Cymoedd, Teithiau Llinellol | Tagiwyd Abergavenny, Bannau Brycheiniog, Blaenafon, Blaenavon, Blorens, Brecon Beacons, Cerdded, Cymoedd, Ebbw Vale, Foxhunter, Glyn Ebwy, Linear walks, Mynydd Carn-y-cefn, Mynydd Coety Coity, Nantyglo, Teithiau Llinellol, The Blorenge, Valleys, Walking, Y Fenni | Gadael Ymateb
Pont-y-pŵl i dref Glyn Ebwy
Cofnodwyd ar 5 Awst 2018 by Silwria
This post describes a 16 mile linear walk from Pontypool to Ebbw Vale in the south Wales valleys. Click here for a GoogleTranslate version of this post.
Pont-y-pŵl i dref Glyn Ebwy
Amser: tua 8 awr
Lluniaeth: Pont-y-pŵl, Six Bells, Glyn Ebwy
Man cychwyn a gorffen:  Gorsafoedd tren Pont-y-pŵl (Pont-y-pŵl a New Inn) a Glyn Ebwy. Trên neu ddau bob awr rhwng Caerdydd a Pont-y-pŵl, ac un yr awr o Lyn Ebwy (Llun i Sadwrn)
Map a manylion ar Viewranger
Weithiau, fe fydd taith yn eich siomi, gyda’r addewid oedd wedi ei awgrymu ar y map o flaen llaw ddim yn cael ei wireddu. Dro arall, does dim ar bapur i awgrymu y bydd taith yn un arbennig o ddiddorol, ond o’i cherdded fe ddewch ar draws lleoedd a phethau annisgwyl i’ch atgoffa o’r pleser sydd i’w gael o gerdded llwybrau newydd. Taith felly oedd hon o Bont-y-pŵl i dref Glyn Ebwy, gyda pharc Pont-y-pŵl, tirwedd ôl-ddiwydiannol Cwm Nant Ddu, ffordd frics Cwm Nant y Groes, hanes dyfarnwr pêl-droed, a daeareg a golygfeydd y Darren Ddu i gyd yn berlau annisgwyl.
Darllen y cofnod yn llawn…
Cyhoeddwyd yn Cerdded, Cymoedd, Teithiau Llinellol | Tagiwyd Abertillery, Abertyleri, Cefn yr Arail, Cerdded, Cymoedd, Darren Ddu, Ebbw Vale, Glyn Ebwy, Linear walks, Mynydd Carn-y-cefn, Mynydd Llanhilleth, Pont-y-pwl, Pontypool, Six Bells, Teithiau Llinellol, Valleys, Walking | Gadael Ymateb
Cofnodwyd ar 2 Ebrill 2018 by Silwria
This post describes a 9 mile linear walk from Crosskeys to Pontypool in the south Wales valleys, via Twmbarlwm and Mynydd Maen. Click here for a GoogleTranslate version of this post.
Amser: tua 7 awr
Lluniaeth: Crosskeys a Pont-y-pŵl
Man cychwyn a gorffen:  Gorsafoedd tren Crosskeys a Pontypwl (Pont-y-pŵl a New Inn). Tren bob awr rhwng Caerdydd a Crosskeys, ac un neu ddau yr awr o Bont-y-pŵl (Llun i Sadwrn)
Map a manylion ar Viewranger
Daeth y ddiwethaf o’r teithiau llinellol a ni o bentref Ffynnon Taf ar gyrion Caerdydd, ar hyd ymylon deheuol ucheldir Morgannwg, cyn croesi’r Rhymni i gyrraedd y Sir Fynwy hanesyddol a gorffen yn Crosskeys, yn nwfn yng nghymoedd Gwent ar lan yr afon Ebwy. Yn yr hen Sir Fynwy/Gwent byddwn yn aros felly am dair taith olaf y gyfres a fydd yn ein tywys yn y pen draw i dref y Fenni.
Y gamlas yn Crosskeys
Ar ôl taith o 14 milltir y tro diwethaf, mae’r daith hon yn gymharol fer a syml o’r ‘cwm gorllewinol’ i’r ‘cwm dwyreiniol’, fel y gelwir yr Ebwy a’r Llwyd yng nghyd-destun Sir Fynwy. Byddwn yn croesi Mynydd Henllys, Mynydd Maen a Mynydd Twyn-glas, ond gan mai enwau ar rannau gwahanol o’r un bryn yw’r rhain mewn gwirionedd, mae rhan helaeth y dringo yn digwydd ar ddechrau’r daith, o Crosskeys at Twmbarlwm. Mae’r daith hefyd yn cychwyn a gorffen ar wahanol ganghennau o Gamlas Sir Fynwy a Brycheiniog, sydd o bosib y gamlas sydd wedi ei chadw orau yn ne Cymru i gyd.
Darllen y cofnod yn llawn…
Cyhoeddwyd yn Cerdded, Cymoedd, Teithiau Llinellol | Tagiwyd Camlas, Canal, Cerdded, Crosskeys, Cymoedd, Linear walks, Mynydd Henllys, Mynydd Maen, Mynydd Twyn-glas, Penyrheol, Pontypool, Pontypwl, Scourings, Sgwrio, Teithiau Llinellol, Twmbarlwm, Valleys, Walking | 1 Ateb
Ffynnon Taf i Crosskeys
Cofnodwyd ar 27 Tachwedd 2017 by Silwria
This post describes an 14 mile linear walk from Taffs Well to Crosskeys in the south Wales valleys, via Craig yr Allt, Ruperra Castle, and Mynydd Machen. Click here for a GoogleTranslate version of this post.
Ffynnon Taf i Crosskeys
Amser: tua 7 awr
Lluniaeth: Ffynnon Taf, Black Cock – Mynydd Caerffili, Draethen, Crosskeys
Man cychwyn a gorffen:  Gorsafoedd tren Ffynnon Taf a Crosskeys. 6 tren yr awr rhwng Caerdydd a Ffynnon Taf, ac un yr awr o Gaerdydd i Crosskeys (Llun i Sadwrn)
Map a manylion ar Viewranger
Cyn cychwyn y tro yma, rhaid wrth gyfaddefiad bach. Fe gofiwch fod y teithiau llinellol presennol yn ein tywys yn ôl o Faesteg i Lyn Ebwy. Maent felly ym mynd o’r gorllewin i’r dwyrain, a gyda ni wedi gorffen yn Ffynnon Taf y tro diwethaf, mae’n iawn fod y daith hon yn cychwyn yno ac yn ein hebrwng i Crosskeys. Ond, y gwir amdani ydi fy mod i fy hun wedi gwneud y daith hon ddwywaith, ac mai’r ffordd arall o gwmpas fuodd hi bob tro – sef o Crosskeys i Ffynnon Taf. Mae yna reswm da am hynny – gydag un trên yr awr o Gaerdydd i Crosskeys ond chwech i Ffynnon Taf, roedd yn gwneud synnwyr i mi orffen yn Ffynnon Taf gan wybod na fyddai rhaid i mi aros yn hir am drên tuag adref, pryd bynnag y buaswn yn gorffen. Hefyd, rhaid ystyried bod y beint yn Fagin’s yn fwy boddhaol ar ddiwedd taith nag a fyddai ar ei dechrau!
Felly, gyda hynny o ddatguddiad allan o’r ffordd, rhowch eich anghrediniaeth o’r neilltu, ac ymunwch gyda mi ar daith ffantasi o Ffynnon Taf i Crosskeys…. Darllen y cofnod yn llawn…
Cyhoeddwyd yn Cerdded, Cymoedd, Teithiau Llinellol | Tagiwyd Castell, Castle, Cefn Onn, Cerdded, Coed Coesau-whips, Craig yr Allt, Crosskeys, Cymoedd, Draethen, Ffynnon Taf, Linear walks, Mynydd Machen, Ruperra, Taff Trail, Taff's Well, Teithiau Llinellol, Valleys, Walking | 1 Ateb
Llanharan i Ffynnon Taf
Cofnodwyd ar 11 Medi 2017 by Silwria
This post describes an 11 mile linear walk from Llanharan to Taffs Well in the south Wales valleys, via Llantrisant and Garth Hill, with several places of historical interest en route. Click here for a GoogleTranslate version of this post.
Llanharan i Ffynnon Taf
Amser: tua 5 awr
Lluniaeth: Llanharan, Llantrisant a Ffynnon Taf
Man cychwyn a gorffen:  Llanharan a Ffynnon Taf. Gwasanaethau rheolaidd rhwng y ddau le gan newid yng Nghaerdydd. Dim gwasanaeth i Lanharan ar y Sul.
Map a manylion ar Viewranger
Cyn i mi ganolbwyntio am gyfnod ar ‘dri chopa Caerffili’ (Mynydd Machen, Mynydd y Lan, a Mynydd Twyn Glas), roedd y daith linellol ddiwethaf wedi dod a ni i Lanharan – pentref yng ngororau’r Fro rhwng Llantrisant a Phen-y-bont. Aiff a’r daith nesaf hon a ni oddi yno dros Fynydd Garthmaelwg i Lantrisant, ac yna dros y Garth i gwm Taf gan orffen ym mhentref Ffynnon Taf. Dyma ardal o dirwedd gymysg sy’n rhychwantu’r ffin rhwng y Blaenau a’r Fro, gyda thiroedd mynyddig a choediog am yn ail gyda thir amaethyddol ffrwythlon. Mae Llanharan a Llantrisant yn ganolfannau hanesyddol a drawsnewidiwyd dros y ddwy ganrif ddiwethaf gan eu lleoliad ar derfyn deheuol y maes glo, ond sydd wedi cadw nifer o’u nodweddion hynafol, tra bo Ffynnon Taf yn bentref diwydiannol sy’n digwydd bod yn gartref i unig ffynnon dwym Cymru.
Darllen y cofnod yn llawn…
Cyhoeddwyd yn Cerdded, Cymoedd, Teithiau Llinellol | Tagiwyd Blackmill, Cefnffordd Morgannwg, Cerdded, Cymoedd, Dr William Price, Ffynnon Taf, Glamorgan Ridgeway, Linear walks, Llanharan, Llanharan House, Llantrisant, Mynydd Garthmaelwg, Taff's Well, Teithiau Llinellol, Valleys, Walking, Y Garth, Ynysmaerdy | Gadael Ymateb
Cofnodwyd ar 30 Mawrth 2017 by Silwria
This post describes a 10.5 mile linear walk from Sarn (Bridgend) to Llanharan in the south Wales valleys, via Blackmill and Mynydd y Gaer with several places of historical interest en route. Click here for a GoogleTranslate version of this post.
Amser: tua 5 awr
Lluniaeth: Melin Ifan-ddu a Llanharan
Man cychwyn a gorffen: gorsafoedd tren Sarn ger Penybont, a Llanharan (rhwng Llantrisant a Phencoed). Gwasanaethau rheolaidd rhwng y ddau le a Phenybont/Caerdydd, ac yn uniongyrchol o’r naill i’r llall. Dim gwasanaeth ar y Sul.
Map a manylion ar Viewranger
Daeth y daith linellol ddiwethaf a ni o Faesteg i Sarn – maestref i Ben-y-bont sydd bellach yn adnabyddus am ei gwasanaethau traffordd, McArthur Glen, a Gareth Thomas, ond sydd hefyd yn cynnwys eglwys ganoloesol plwyf Llansanffraid-ar-ogwr. Aiff a’r daith nesaf hon a ni oddi yno, ar hyd yr afon Ogwr hyd at Melin Ifan Ddu, ac yna tua’r dwyrain ar hyd Mynydd y Gaer a Mynydd Maendy i Lanharan wrth droed Mynydd Garthmaelwg.
Y daith o Felin Ifan Ddu i Lanharan ydi fy hoff ran o gefnffordd Morgannwg, gyda thir agored Mynydd y Gaer yn cynnig golygfeydd gwych dros y Fro a’r môr i’r de, yn ogystal a’r ucheldir tua’r gogledd. Mae cerdded hen ffordd y plwy heibio Llandedr ar Fynydd fel teithio yn ôl drwy amser.
Melin Ifan Ddu o Graig Tal-y-fan
O orsaf Sarn, pasiwch eglwys San Ffraid a chroesi’r afon Ogwr ger y caeau pêl-droed. Mae’r daith yn parhau i ddilyn yr afon gan ymuno a llwybr hen Reilffordd Cwm Ogwr ym Mrynmenyn. Yn anterth oes y rheilffyrdd, roedd cyffyrdd Brynmenyn a Tondu ymysg y prysuraf yn ne Cymru, gyda threnau i ac o, Maesteg, Blaengarw, Nant-y-moel, Gilfach Goch, Llanharan, Porthcawl, Margam, a Chaerdydd i gyd yn pasio drwyddynt. Ddwy filltir ar ôl gadael yr orsaf, ble mae Nant Clydwyn yn ymuno a’r Ogwr ger hen ryd (1), mae gennych ddewis rhwng cadw at yr un llwybr am ddwy filltir arall , neu gymryd detour ar hyd Craig Tal-y-fan. Mae’r dewis cyntaf yn fwy gwastad a syml, tra bo’r ail yn golygu ychydig o ddringo ond yn cynnig golygfeydd ehangach o’r herwydd.
Darllen y cofnod yn llawn…
Cyhoeddwyd yn Cerdded, Cymoedd, Teithiau Llinellol | Tagiwyd Blackmill, Cefnffordd Morgannwg, Cerdded, Cymoedd, Dduw Cariad Yw, Glamorgan Ridgeway, Linear walks, Llanbad, Llanbedr ar Fynydd, Llanharan, Melin Ifan-ddu, Mynydd y Gaer, Ogmore, Ogwr, Penterstone Super Montem, Teithiau Llinellol, Valleys, Walking | 2 Atebion
Cofnodwyd ar 4 Tachwedd 2016 by Silwria
This post describes a 12 mile linear walk from Maesteg to Sarn (Bridgend) in the south Wales valleys. Click here for a GoogleTranslate version of this post.
Amser: tua 6 awr
Lluniaeth: Parc Bryngarw a tafarndai/caffis/siopau Maesteg
Man cychwyn a gorffen: gorsafoedd tren Sarn ger Penybont, a Maesteg. Gwasanaethau rheolaidd rhwng y ddau a Phenybont/Caerdydd, ac yn uniongyrchol o’r nail i’r llall. Dim gwasanaeth ar y Sul.
Map a manylion ar Viewranger
Cyhoeddwyd yn Cerdded, Cymoedd, Teithiau Llinellol | Tagiwyd Cefnffordd Morgannwg, Cerdded, Cymoedd, Glamorgan Ridgeway, Linear walks, Llynfi, Maesteg, Mynydd Margam, Ogmore, Ogwr, Teithiau Llinellol, Valleys, Walking | 2 Atebion
Cofnodwyd ar 23 Hydref 2016 by Silwria
This post describes a 13 mile linear walk from Maesteg to Neath in the south Wales valleys. Click here for a GoogleTranslate version of this post.
Amser: tua 6 awr
Lluniaeth: Parc Coedwig Afan, tafarndai/caffis/siopau Maesteg a Chastell-nedd
Man cychwyn a gorffen: gorsafoedd tren Maesteg a Chastell-nedd. Gwasnaethau rheolaidd rhwng y ddau a Phenybont/Caerdydd. Dim gwasanaeth i Faesteg ar y Sul.
Map a Manylion ar Viewranger
Cyhoeddwyd yn Cerdded, Cymoedd, Teithiau Llinellol | Tagiwyd Afan, Camlas, Canal, Capel Gyfylchi, Castell-nedd, Cerdded, Cymoedd, Linear walks, Llynfi, Maesteg, Neath, Nedd, Teithiau Llinellol, Valleys, Walking | 1 Ateb
Teithiau llinellol yn y Cymoedd
Cofnodwyd ar 25 Awst 2016 by Silwria
This post introduces a series of linear walks in the south Wales valleys. Click here for a GoogleTranslate version of this post.
Mae’r llyfr Walking in the South Wales Valleys yn cynnwys pum taith llinellol sydd gyda’i gilydd yn creu un llwybr parhaus o dref Glyn Ebwy i Faesteg. Bydd rhaid i chi brynu’r llyfr i gael manylion y rheiny ond mae’r map isod yn rhoi amlinelliad o’r trywydd, a sut mae’r 5 taith wedi eu rhannu.
Cyhoeddwyd yn Cerdded, Cyffredinol, Cymoedd, Teithiau Llinellol, Walking in the South Wales Valleys (Llyfr) | Tagiwyd Cerdded, Cymoedd, Linear walks, Teithiau Llinellol, Valleys, Walking, Walking in the South Wales Valleys (Llyfr) | 2 Atebion
Graig Syfyrddin 3 Chwefror 2019
Coed Gwent 20 Rhagfyr 2018
Glyn Ebwy i’r Fenni 17 Hydref 2018
Pont-y-pŵl i dref Glyn Ebwy 5 Awst 2018
Mynydd Allt y Grug 29 Ebrill 2018
Crosskeys i Bont-y-pŵl 2 Ebrill 2018
Walking in the South Wales Valleys (Llyfr) (1)
Create a website or blog at WordPress.com
Send to Email Address Dy Enw Your Email Address
Post was not sent - check your email addresses!
Email check failed, please try again
Sorry, your blog cannot share posts by email.